মোবাইলে আলিয়া ভাটকে হত্যার হুমকি ! - তারকানিউজ.কম
তারকানিউজ.কম বিনোদন মোবাইলে আলিয়া ভাটকে হত্যার হুমকি !
মোবাইলে আলিয়া ভাটকে হত্যার হুমকি !
বলিউড অভিনেত্রী আলিয়া ভাটকে খুন করার হুমকি দেয়া হয়েছে। ৫০ লক্ষ টাকা না দেয়া হলে, খুন করা হবে নায়িকা এবং তার মা সোনি রাজদানকে। সম্প্রতি আন্ডারওয়ার্ল্ড থেকে
এমন হুমকি দেয়া হয়েছে বলে জানিয়েছেন প্রযোজক-পরিচালক মহেশ ভাট।
তার দাবি, গত ২৬ ফেব্রুয়ারি প্রথম তার কাছে হুমকি ফোন আসে। এক ব্যক্তি নিজেকে গ্যাং লিডার হিসেবে পরিচয় দেন।
লখনউয়ের একটি ব্যাঙ্কের অ্যাকাউন্ট নম্বর দিয়ে টাকা দাবি.করে সে। পরে তাকে ফোনে ম্যাসেজ করা হয়। বিষয়টি যেন হালকাভাবে না নেয়া হয়, সে বিষয়েও বলা হয় মহেশ ভাটকে।
বুধবার রাতে জুহু থানায় অভিযোগ দায়ের করেছেন প্রযোজক-পরিচালক। তদন্তের জন্য বিষয়টি পাঠানো হয়েছে মুম্বাই
পুলিসের অ্যান্টি-এক্সটরশন সেলে। অন্যান্য পুলিশ ডিপার্টমেন্টকে সাথে নিয়ে তারা বিষয়টি খতিয়ে দেখবে।
মহেশ নিজে এ বিষয়ে টুইট করে জানিয়েছেন, ‘আপাতত প্রাণনাশের হুমকি-ফোনের বিষয়টির নিষ্পত্তি করা গেছে।’ এর আগে ২০১৪ সালের নভেম্বরে মহেশ ভাটকে মারার পরিকল্পনা
করার জন্য ১৩ জনের একটি দলকে গ্রেফতার করা হয়েছিল।